भोपाल. कलेक्टर गाइडलाइन के तहत शहर की 795 में से 43 लोकेशन पर प्रॉपर्टी की कीमतें बढ़ाने का प्रस्ताव जिला मूल्यांकन समिति के सामने रखा गया। एमपी नगर समेत कुछ चुनिंदा लोकेशन पर 5 से 38 फीसदी तक बढ़ोतरी का प्रस्ताव है। लेकिन उसे घटाकर अधिकतम 15 फीसदी तक रखा जाएगा।
मंगलवार से प्रस्तावित गाइडलाइन पर लोगों के दावे-आपत्तियां ली जाएंगी। यह आपत्ति परी बाजार, आईएसबीटी, कलेक्टोरेट में दी जा सकेंगी। बढ़ी हुई कीमतें एक अप्रैल 2017 से प्रभावी होंगी। एमपी नगर-1 मुख्य मार्ग से हटकर प्लाॅट की कीमतें दो साल बाद 7 हजार प्रति वर्गमीटर से 9,500 प्रति वर्गमीटर करने का प्रस्ताव है। यह प्रस्तावित वृद्धि 36 फीसदी है। एमपी नगर जोन-1 मुख्य मार्ग पर प्लाॅट की कीमतें 80 हजार रु. प्रति वर्गमीटर से बढ़ाकर 1.10 लाख प्रति वर्गमीटर रुपए करने का प्रस्ताव तैयार किया गया है। यहां पर 38 फीसदी बढ़ोतरी प्रस्तावित की गई है। इसके पीछे अफसरों का तर्क है कि यह इलाका पूर्ण रूप से विकसित है। इसलिए कीमतें बढ़ाई जा सकती हैं। इसी तरह एमपी नगर जोन-2 से हटकर प्लाट 7 हजार 9 हजार 500 रखी गई है। यहां पर 36 फीसदी बढ़ोतरी का प्रस्ताव है।
hin_Deva hin_Deva